ปัญหา: อ้างอิงหมายเลขร้องทุกข์ JFEZA4 สถานะเสร็จสิ้น เจ้าหน้าที่ตอบกลับเมื่อวันที่ 13 ธ.ค. 66 ว่า จากการตรวจสอบของเจ้าหน้าที่เมื่อวันที่ 29 พ.ย. 2566 ขณะตรวจสอบไม่พบว่ามีการแสดงดนตรีแต่ได้สอบถามจากประชาชนข้างเคียงทราบว่าทางร้านได้มีการแสดงดนตรีจริงแต่เป็นการจัดแสดงดนตรีแค่วันเดียวไม่ได้มีการแสดงดนตรีเป็นประจำทุกวัน จึงได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ทางร้านหากมีการจัดแสดงดนตรีอีกให้มายื่นขออนุญาตโฆษณาโดยใช้เครื่องขยายเสียงก่อนที่จะมีการจัดงานทุกครั้ง ซึ่งนับตั้งแต่วันนั้นทางร้านก็ไม่ได้มีการจัดแสดงดนตรีดังกล่าวอีก

จากเรื่องร้องเรียนดังกล่าว ประชาชนมีคำถามสองประเด็นคือ 1.เรื่องการตั้งวางสิ่งกีดขวางโดยนำโต๊ะและเก้าอี้จำนวนมากกว่า 20 ตัว มาตั้งบนถนน 2.เรื่องร้านอาหารดังกล่าวมีการจัดแสดงดนตรีสดมีการใช้เครื่องขยายเสียง  แต่เจ้าหน้าที่ได้ตอบกลับมาเพียงแค่เรื่องเดียวคือเรื่องเสียง ไม่มีการตอบเรื่องการตั้งวางสิ่งของกีดขวางว่าได้ดำเนินการอย่างไร 

ปัจจุบัน เมื่อคืนวันที่ 31/12/2566  เจ้าหน้าที่ได้มีการละเว้นการปฏิบัติหน้าที่อย่างต่อเนื่องเพราะยังมีการตั้งวางโต๊ะกีดขวางบริเวณดังกล่าวอยู่และทางผู้กระทำผิดมิได้ทำตามสัญญาข้อตกลงที่ทางเขตเคยออกหนังสือสัญญาเช่าพื้นที่ให้  ซึ่งการกระทำดังกล่าวเป็นการเจตนาฝ่าฝืนคำสั่งของเจ้าหน้าที่และเป็นการสร้างความเดือดร้อนให้กับทางโรงแรม เพนนินซูลา เนื่องจากบริเวณดังกล่าวเป็นที่สัญจรเข้าออกของทางโรมแรมอย่างชัดเจน การกระทำดังกล่าวเล็งเห็นได้ว่าเจ้าหน้าที่หลีกเลี่ยงที่จะตอบคำถามที่ประชาชนร้องเรียนไปในเรื่องของการตั้งวางสิ่งของในที่สาธารณะ  คืนวันที่ 31/12/2566 ก็ยังพบการกระทำเช่นเดิม ซึ่งไม่สามารถอ้างได้ว่าเป็นคืนวันเคาท์ดาวน์เพราะทำไม่ได้อยู่แล้วเนื่องจากพื้นที่ดังกล่าวเป็นพื้นที่สาธารณะ  ผู้ร้องจึงขอให้เจ้าหน้าที่จริงจังและเข้มงวดในเรื่องของการออกจดหมายแจ้งเตือนกับทางร้านอาหารJack Bar และขอให้ชี้แจงรายละเอียดให้ชัดเจนในเรื่องของการตั้งโต๊ะสิ่งกีดขวางบนทางสาธารณะ รวมทั้งขอให้เจ้าหน้าที่ลงตรวจสอบว่าบริเวณดังกล่าวเป็นท่าเรือข้ามฟากของโรงแรม เพนนินซูลา จริงหรือไม่และทางท่าเรือได้ใช้พื้นที่ดังกล่าวเป็นการสัญจรเข้าออกจริงหรือไม่  ขอให้เจ้าหน้าที่รับผิดชอบในเรื่องของการตอบคำถามให้ครบถ้วนตามสิ่งที่ผู้ร้องถาม 
*และประชาชนได้ทำการร้องเรียนมาวันที่ 1/1/67 อีกครั้งว่ามีการกระทำเรื่องการตั้งวางสิ่งของกีดขวางอีกในพื้นที่เดิม ร้านอาหารเดิม คืนวันที่31/12/66 ช่วงเวลา 19.00 น.- 00.00 น. โดยนำราวรั้วกั้นเหล็กมาวางเพื่อแสดงอาณาเขต ซึ่งทางสาธารณะไม่สามารถทำเช่นนี้ได้เพราะเป็นทางสัญจรเข้าออก  
ซอย: เจริญกรุง 42/1 (ซอยวัดสวนพลู)
ถนน: เจริญกรุง 
จุดสังเกต: ร้านอาหาร Jack Bar 
เขต: บางรัก
#1555